text: Hun er den rigtige kyssepige
  21 juni 2011 kl. 06.48
  Postbud fra Øster Lindet bliver kyssepige, fortalte tvsyd.dk mandag. Men billedet var den forkerte pige. Se den rigtige kyssepige her.
  Til hverdag sørger Pernille Dybmose for at få breve og pakker ud til beboerne i Vamdrup ved Kolding. Men fra 3. ? 7. august skal hun være kyssepige ved Post Danmark Rundt.
  Da hun var til jobinterview, blev hun præsenteret for en opgave, som er langt mere end kysseri, designertøj, smart bil og optræden midt på en scene. Og det er hun meget tilfreds med.
  - Jeg og den anden kyssepige indgår i et team af frivillige medarbejdere fra Post Danmark, som både foran og bag kulissen sørger for, at alt er klar, til rytterne kommer, og at der venter publikum og indbudte gæster en helt særlig oplevelse, siger Pernille.
  
  830 km på seks etaper
  Post Danmark Rundt er Danmarks største årligt tilbagevendende sportsbegivenhed med deltagelse af både nationale og internationale cykelstjerner. 
  128 ryttere skal tilbagelægge 830 km fordelt på 6 etaper
  